**ALYTAUS RAJONO VIETOS  VEIKLOS GRUPĖS VALDYBOS**

**POSĖDIS NR.2**

2023 m. gegužės 16 d. (antradienis), 17.00 val.,

Naujoji g. 48, Alytus.

Posėdis organizuotas Alytaus rajono vietos veiklos grupės pirmininko iniciatyva, pagal 54 VVG įstatų punktą Alytaus rajono VVG valdybos nariai (toliau – valdybos nariai) apie susirinkimą buvo informuoti asmeniškai.

Iš viso VVG valdybos narių yra 12 : Simona Vasiliauskaitė, Ingrida Raguckienė, Liudmila Makselienė, Saulius Belickas; Paulius Čeponas; Edita Duobienė, Julita Ciūnytė, Saulius Saladka; Marius Gudaitis; Erneidas Kazakevičius; Laurynas Laukevičius; Aurelija Semionovienė

Posėdyje dalyvavo: Julita Ciūnytė, Saulius Salatka, Marius Gudaitis, Simona Vasiliauskaitė, Ingrida Raguckienė, Liudmila Makselienė, Saulius Belickas (sąrašas pridedamas).

Kvorumas yra.

Taip pat posėdyje dalyvauja Alytaus rajono VVG pirmininkė Vida Vrubliauskienė.

Posėdžio pirmininkas - Ingrida Raguckienė.

Posėdžio sekretorius - Saulius Belickas.

Darbotvarkė:

1. Dėl Alytaus rajono vietos veiklos grupės visuotinio narių susirinkimo organizavimo.
2. Einamieji klausimai:
   1. Dėl naujos VPS rengimo ir redakcinės grupės darbo.

Už darbotvarkę balsavo vienbalsiai.

**1.SVARSTYTA.** Dėl Alytaus rajono vietos veiklos grupės visuotinio narių susirinkimo organizavimo.

VVG valdybos pirmininkė Ingrida Raguckienė informavo, kad Alytaus rajono vietos veiklos grupė (toliau – VVG) dėl vietos plėtros strategijos projekto tvirtinimo turi organizuoti visuotinį narių susirinkimą , artimiausia data 2023 m. gegužės 26 d. (penktadienį) organizuoja VVG visuotinį narių susirinkimą (toliau – susirinkimas). Susirinkimas vyks 14.30 val., nuotoliniu būdu **Zoom platformoje. jeigu susiklostytų aplinkybės, kad VVG susirinkimas neįvyks ar neturės kvorumo,** sekantį susirinkimą organizuoti 2023 m. gegužės 29 d., 14.30 val. nuotoliniu būdu, naudojant tą patį prisijungimą ir galios ta pati darbotvarkė. Dalyvių registracija vyks 14.20 - 14.30 val.

Kviečiama balsuoti.

**NUTARTA.** Dėl Alytaus rajono vietos veiklos grupės visuotinio narių susirinkimo organizavimo.

7 balsai „už“ vienbalsiai 2023 m. gegužės 26 d. (penktadienį) organizuoti VVG visuotinį narių susirinkimą , 14.30 val., nuotoliniu būdu **Zoom platformoje, jeigu susiklostytų aplinkybės, kad VVG susirinkimas neįvyks ar neturės kvorumo,** sekantį susirinkimą organizuoti 2023 m. gegužės 29 d., 14.30 val. nuotoliniu būdu, naudojant tą patį prisijungimą ir galios ta pati darbotvarkė. Dalyvių registracija vyks 14.20 - 14.30 val.

**2.SVARSTYTA. Einamieji klausimai.**

2.1. Dėl naujos VPS rengimo ir redakcinės grupės darbo.

Dėl naujos VPS rengimo aptarta VVG valdybos narių įsipareigojimai ir peržiūrėta vietos plėtros strategijos rengimo dokumentai, dirbo redakcinė grupė. .

**NUTARTA. Einamieji klausimai.**

2.1. Dėl naujos VPS rengimo ir redakcinės grupės darbo.

Balsavimo nebuvo. VVG valdybos nariams suteikta informacija ir vyko vietos plėtros strategijos rengimo aptarimas.

Posėdžio pirmininkė Ingrida Raguckienė

Posėdžio sekretorius Saulius Belickas